### | | | | --- | --- | | | | | --- | | **Byråd** 24. september 2019 Sagsnr. 710-2019-28684 Dok.nr. 710-2019-193653 Sagsbehandler DPCSOR | | 138.                Revideret indkøbspolitik for Favrskov Kommune - Åbent

###

|  |  |
| --- | --- |
| Tidl. politisk behandling | BY, 31.05.16, pkt. 95, BY, 28.05.19, pkt. 78 |
| Forventet sagsgang | ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage
stilling til en revideret indkøbspolitik for Favrskov Kommune, hvor der er mere
fokus på, at Favrskov Kommune foretager flere grønne indkøb.

Socialistisk Folkeparti stillede på Byrådsmødet 28. maj 2019
forslag om, at Favrskov Kommunes indkøbspolitik revideres med henblik på øget
fokus på miljøbevidste og grønne indkøb. Forslaget indebar bl.a., at
miljøbevidste og grønne indkøb som minimum skal udgøre 65 % af [adresse]
Kommunes samlede indkøb inden for de kommende fire år. Byrådet besluttede på
mødet, at administrationen skulle udarbejde forslag til en revideret
indkøbspolitik til forelæggelse for Økonomiudvalget og Byrådet.

[adresse] indkøbspolitik,
der senest blev godkendt af Byrådet 31. maj 2016, består af følgende fem
hjørnesten:

1.     Indkøb til
mest fordelagtige priser

2.     Fælles
indkøbsaftaler og decentrale indkøb

3.     Høj
udnyttelsesgrad af indkøbsaftalerne

4.     [adresse]
Kommune som professionel samhandelspartner

5.     Miljøvenlige
indkøb under socialt og etisk ansvar.

Indkøbspolitikken skal ses i sammenhæng med [adresse]
Kommunes øvrige politikker på udbuds- og indkøbsområdet: *”Politik for
anvendelse af sociale klausuler og arbejdsklausuler*”, samt revideret *”Politik
for konkurrenceudsættelse”,* som blev vedtaget af Byrådet 27. januar 2015.

Udgangspunktet for det reviderede forslag til
indkøbspolitikken er, at der ikke findes en generel definition af grønne
indkøb. Kriterierne for grønne varer og tjenesteydelser varierer fra
produktområde til produktområde.

[adresse] har tilsluttet sig EUs frivillige målsætning om, at det offentlige
ultimo 2010 skal købe 50 % grønt inden for 10 udvalgte områder (byggeri,
fødevarer og catering, transport, elektricitet, it-udstyr, papir og trykkeri,
møbler, rengøring, haveartikler og gartnerydelser). Her er der defineret
specifikke krav til grønne produkter og ydelser – fx krav om mærkning,
certificering, levetid, anvendelse af genanvendte og genanvendelige råvarer,
emballage mv.

På andre områder kan der anvendes forskellige miljømærkningsordninger
til at vurdere, hvorvidt der er tale om grønne indkøb.

I [adresse] gennemføres udbud af varer og tjenesteydelser
primært via indkøbsfællesskaber i form af Staten og Kommunernes Indkøbsservice
(SKI) og Jysk Fællesindkøb (JYFI). JYFI består af [adresse], [adresse],
[adresse], Skanderborg, Skive, [adresse], [adresse] og [adresse]. Fælles
udbud begrænser personaleressourcerne og samtidigt opnås større besparelser og
bedre aftalevilkår.

·
Ca. 65 % af vareindkøb foretages gennem aftaler gennemført af SKI

·
Ca. 30 % af vareindkøb foretages gennem aftaler gennemført af
JYFI

·
Ca. 5 % af vareindkøb foretages gennem Favrskov Kommunes egne
aftaler.

[adresse] købte i 2018 varer for ca. 150 mio. kr. Det
er dog vanskeligt at opgøre andelen af henholdsvis ikke-grønne og grønne indkøb
i [adresse]. Der kan endvidere ikke laves tilsvarende opdeling for
tjenesteydelser.

Der er generelt mere og mere fokus på grønne indkøb hos SKI.
SKIs indkøbsaftaler forholder sig blandt andet til FN's verdensmål for
bæredygtig udvikling. I [adresse] er der pt. ikke besluttet en målsætning for grønne
indkøb.

**VURDERING**

Job og Økonomi foreslår, at en revideret indkøbspolitik
bygger på følgende:

·
At Favrskov Kommune vil påvirke SKI og JYFI i retningen af mere
grønne indkøb.

·
At der vælges grønne produkter, hvis indkøbsaftalerne giver
mulighed for det, og hvis der ikke er en væsentlig merudgift.

·
At der ikke fastsættes konkrete mål for grønne indkøb, da det er
vanskeligt at opgøre andelen af henholdsvis ikke-grønne og grønne indkøb.

Job og Økonomi foreslår på den baggrund, at den nuværende
formulering under hjørnestenen ”miljøvenlige indkøb under socialt og etisk
ansvar” i Indkøbspolitik for Favrskov Kommune ændres til følgende:

*”Det er Favrskov Kommunes mål at minimere
miljøbelastningen i relation til kommunens forbrug af varer og tjenesteydelser.
Favrskov Kommune lægger derfor vægt på, at kommunen foretager grønne indkøb.*

*[adresse] vil påvirke de indkøbsfællesskaber, som
kommunen indgår i, så der indgås flere grønne indkøbsaftaler med henblik på at
understøtte opfyldelsen af FN´s 17 verdensmål for bæredygtig udvikling.*

*Hvis indkøbsaftalerne giver mulighed for at vælge både
grønne og konventionelle produkter, skal det grønne produkt vælges med mindre,
der er tale om en væsentlig merudgift.*

*[adresse] vil desuden sikre, at grønne indkøb som
minimum skal være en mulighed i nye udbud, som udbydes af Favrskov Kommune
selv.”*

Med baggrund heri har Job og
Økonomi udarbejdet forslag til en revideret indkøbspolitik for [adresse]
Kommune. Ud over skærpelsen i forhold til grønne indkøb, indeholder det
reviderede forslag til indkøbspolitik også enkelte redaktionelle rettelser, som
er markeret med korrekturtegn. Forslaget er vedlagt som bilag.

**ØKONOMI**

Det er vanskeligt at beregne de økonomiske konsekvenser af
mere grønne indkøb. Det må dog forventes, at grønne produkter generelt over tid
bliver billigere, da både efterspørgslen efter og udbuddet af grønne produkter er
stigende. Dermed må det forventes, at en eventuel prisforskel mellem grønne og
konventionelle produkter fremover vil blive reduceret eller helt forsvinde.

Forventningen til prisudviklingen underbygges i en
undersøgelse foretaget af Miljøstyrelsen i november 2018, hvor 15 væsentlige
produkter (såsom arbejdstøj, rengøringsmidler, printere, skriveborde mv.) blev
udvalgt til en analyse af de budget- og samfundsøkonomiske konsekvenser af at
vælge et grønt frem for et konventionelt produkt. Resultatet af undersøgelsen
viser, at 10 grønne produkter ikke vil medføre en væsentlig merudgift ift. det
konventionelle produkt, mens 4 grønne produkter var mærkbart dyrere, og ét
produkt var billigere end det konventionelle produkt.

**INDSTILLING**

Direktøren for Job og Økonomi indstiller til Byrådet:

1.    At forslag til revideret Indkøbspolitik for Favrskov Kommune
godkendes.

**BESLUTNING**

***Økonomiudvalget, 17. september 2019:***

Fraværende:Ingen

Indstilles godkendt.

**Bilag**

|  |  |
| --- | --- |
| Indkøbspolitik for Favrskov Kommune | 710-2019-171744 |